b'\n_START_ARTICLE_\nIve Siljan\n_START_PARAGRAPH_\nIve Siljan (Mar\xc4\x8dana, 26. studenoga 1929. \xe2\x80\x93 Pula, 11. sije\xc4\x8dnja 1988.), hrvatski knji\xc5\xbeevnik i lokalni dru\xc5\xa1tveno-politi\xc4\x8dki du\xc5\xbenosnik\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Mar\xc4\x8dani u doba talijanske vlasti. Sudjelovao je u NOB-u, \xc5\xa1to je utjecalo na tematiku njegovih knji\xc5\xbe. djela. God. 1957. diplomirao je na Visokoj upravnoj \xc5\xa1koli u Zagrebu._NEWLINE_Obna\xc5\xa1ao je vi\xc5\xa1e dru\xc5\xa1tveno-polit. du\xc5\xbenosti u Puli i Istri. Knji\xc5\xbeevni mu je prvijenac socrealisti\xc4\x8dki intoniran roman Dva susreta (1957.). Autor je drama: Pramali\xc4\x87e (1965.), Svitlo pod kopon (1970.), Vragu na putu (1974.), \xc5\xa0esta subota (197.6) i dr., izvo\xc4\x91enih na pulskim i rije\xc4\x8dkim pozornicama. Oku\xc5\xa1ao se i u humoristi\xc4\x8dkim radovima. Napisao je filmski scenarij Spod te U\xc4\x8dke gori (1973.), a najambicioznije mu je djelo roman Crvena jutra (1980.). Zavi\xc4\x8dajno odre\xc4\x91en i moralizatorski anga\xc5\xbeiran, op\xc4\x87e i dru\xc5\xa1tveno pretpostavljao je individualnom i osobnom, a nedostatke fabule nadomje\xc5\xa1tao vizualno\xc5\xa1\xc4\x87u. Nekoliko mu je tekstova uglazbljeno. \xc4\x8clan upravnog odbora \xc4\x8cakavskog sabora u prvom mandatu. Ure\xc4\x91ivao Glas Istre (1971.-1973., 1975.-1976.). \xc4\x8clan uredni\xc5\xa1tva \xc4\x8dasopisa Matice hrvatske iz Pule Istarski mozaik._NEWLINE_LIT.: I. Rudan, Rat je u\xc5\xbeasna stvar, Istarski mozaik, 1970, 1; J. Lu\xc5\xbeina, Pojava zavi\xc4\x8dajne knjige, ibid. 1973, 6; J. Lu\xc5\xbeina-Sladonja, Pogovor, u: I. Siljan, Crvena jutra, Pula 1980.'